ЦIыкIухэм я макъ жьгъырухэр къыщоIу
Хэку зауэшхуэр къэмыхъей щIы-кIэ къуажэм сабий сад къыщызэIуахащ. Ар ирагъэфIакIуэурэ нобэм къэсащ икIи псынабэдэсхэр зэрыгушхуэхэм ящыщ зыщ.
ТхьэкIумащIэ Фаинэ зи унафэщI сабий садым къекIуалIэ цIыкIуи 125-м я адэ-анэхэм быдэу ящIэ я бынхэр зыхуей хуэзэу гъэсакIуэхэм зэрызэрахьэр. Къэуат ин зыщIэлъ ерыскъыхэкIхэмкIэ ахэр ягъашхэ, я нэгу зрагъэужь, тхэкIэ, еджэкIэ, бжэкIэ ящIэу школым хуагъэхьэзыр.
КъатитIу зэтет сабий садым къыщагъэсэбэп иджырей зэманым декIу гъэсэныгъэ Iэмал пэрытхэр. ЦIыкIухэри яфIэфI дыдэу абы къокIуалIэ.
